తెలంగాణ లీడ్‌బ్యాంకు స్టేట్‌బ్యాంక్‌ ఆఫ్‌ హైదరాబాద్‌ 77వ అఖిలభారత పారిశ్రామిక ప్రదర్శన
ఎస్‌బిహెచ్‌ పతంగుల పండుగ!
 
హైదరాబాద్‌, జనవరి 13: తెలంగాణ లీడ్‌బ్యాంకు స్టేట్‌బ్యాంక్‌ ఆఫ్‌ హైదరాబాద్‌ 77వ అఖిలభారత పారిశ్రామిక ప్రదర్శన నుమాయిష్‌లో పతం గుల పండుగ నిర్వహించింది. బ్యాంకు సిజిఎం ఒఎస్‌డి పల్వేశన్‌ పాఠశాల విద్యార్ధులకు స్కూలు బ్యాగ్‌లు, పతంగులను అందచేసారు. బ్యాంకుపరంగా గడచిన కొన్నేళ్లుగా ఈ సాంప్రదాయం పాటిస్తోందని పల్వేశన్‌ వెల్లడించారు. ప్రతి ఏటా నిర్వహిస్తున్న విధంగానే ఈ ఏడాది కూడా బ్యాంకు తన స్టాల్‌ను ఎగ్జి బిషన్‌గ్రౌండ్స్‌లో ఏర్పాటు చేసింది. ఎటిఎం, నాణేలకొనుగోలు మిషన్‌ వంటి వాటిని ప్రజల సౌకర్యార్ధం ఏర్పాటు చేసింది. ఎగ్జిబిషన్‌కు వచ్చే సందర్శకులకు నగదుపరంగా ఎలాంటి ఇబ్బందులు తలెత్తకుండా ఎస్‌బిహెచ్‌ విస్తృత ఏర్పాట్లు చేసింది. ఈ కార్యక్రమంలో సిజిఎం డివిసురేష్‌కుమార్‌, ఇతర సీనియర్‌ అధికారులు పలువురు పాల్గొన్నారు.